Mr. Olympia

Mr. Olympia on kansainvälinen vuosittain järjestettävä kehonrakennuskilpailu, jonka järjestää International Federation of Bodybuilding and Fitness (IFBB). Mr. Olympia -titteli on arvostetuin kehonrakennuksesta saatava palkinto. Ensimmäinen Mr. Olympia -tapahtuma järjestettiin 18. syyskuuta 1965 New Yorkissa.

Itävaltalais-yhdysvaltalainen Arnold Schwarzenegger voitti 1970-luvulla kilpailun kuusi kertaa perätysten, lopetti kilpailemisen, mutta palasi viiden vuoden päästä voittamaan seitsemännen tittelinsä. Tosin spekulaatioiden mukaan Arnold voitti viimeisimmän tittelinsä osittain maineensa ansiosta, sillä hän ei ollut enää yhtä näyttävässä kunnossa kuin aiemmin.

Viime vuosikymmeninä kilpailua ovat hallinneet todelliset ”yksinvaltiaat”. Yhdysvaltalaiset Lee Haney ja Ronnie Coleman ovat kumpikin voittaneet Mr. Olympia -tittelin kahdeksan kertaa peräkkäin. Heidän mestaruuskausiensa välissä englantilainen Dorian Yates otti kuusi perättäistä mestaruutta. Valta vaihtui vain edellisen mestarin lopetettua kilpailemisen. Näillä kolmella miehellä on siis yhteensä 22 voittoa (1984–2005). Se on enemmän kuin puolet kaikista mestaruuksista. Kun mukaan otetaan Arnold Schwarzenegger (1970–1975, 1980) seitsemällä voitollaan, niin nämä neljä miestä on voittanut 2/3 kaikista mestaruuksista.

Mestareiden varjoon ovat viime vuosikymmeninä jääneet jatkuvasti sijoille 2–4 sijoittuneet Rich Gaspari (3 hopeaa, 1 pronssi 1985–1989), kuubalaistaustainen Lee Labrada (2 hopeaa, 2 pronssia 1987–1993) ja Flex Wheeler (2 hopeaa, 1 pronssi 1993, 1995–1996, 1998–2000). Yli kymmenen perättäistä kertaa viiden parhaan joukossa ovat olleet italialaistaustainen Kevin Levrone (4 hopeaa, 3 pronssia 1992–2002) ja Shawn Ray (2 hopeaa, 3 pronssia 1990–2001). Viime vuosina Colemanin voittokulkua sai läheltä seurata Jay Cutler, joka oli toinen vuosina 2001 ja 2003–2005. Vihdoin vuonna 2006 Cutler voitti ja jätti Colemanin toiseksi ja esti tätä pääsemästä yksin peräkkäisten voittojen listan kärkeen. Cutler myös uusi voittonsa seuraavana vuonna, sekä voitti Mr. Olympian 2009 ja 2010.

Mr. Olympia tapahtumassa on myös Ms. Olympia -kilpailu naiskehonrakentajille. Ms. Olympia on järjestetty Mr. Olympia -kilpailun yhteydessä vuodesta 1980 lähtien. Tapahtumassa järjestetään lisäksi myös Fitness Olympia ja Figure Olympia -kilpailut.

Mr. Olympia -kilpailutulokset

Voittojen määrä henkilöittäin

Ms. Olympia -voittajat 

1980 Rachel McLish (Yhdysvallat)
1981 Kike Elomaa (Suomi)
1982 Rachel McLish (Yhdysvallat)
1983 Carla Dunlap (Yhdysvallat)
1984–1989 Cory Everson (Yhdysvallat)
1990–1995 Lenda Murray (Yhdysvallat)
1996–1999 Kim Chizevsky (Yhdysvallat)
2000 Kevytsarja: Andrulla Blanchette (Englanti)
2000 Raskassarja: Valentina Chepiga (Venäjä)
2001 Juliette Bergmann (Alankomaat)
2002–2003 Lenda Murray (Yhdysvallat)
2004 Iris Kyle (Yhdysvallat)
2005 Yaxeni Oriquen (Venezuela)
2006 Iris Kyle (Yhdysvallat)
2007 Iris Kyle (Yhdysvallat)
2008 Iris Kyle (Yhdysvallat)
2009 Iris Kyle (Yhdysvallat)
2010 Iris Kyle (Yhdysvallat)
2011 Iris Kyle (Yhdysvallat)
2012 Iris Kyle (Yhdysvallat)
2013 Iris Kyle (Yhdysvallat)
2014 Iris Kyle (Yhdysvallat)

Lähteet

Aiheesta muualla 

Mr. Olympia-kilpailujen historia  
Mr. Olympia sijoitukset 
IFBB:n virallinen kotisivu 

Kehonrakennus
Seulonnan keskeiset artikkelit